Case ID: 1154691
Sentence 24: Qeyd olunan cinayət-hüquqi normaların işığında və məhkəmə kollegiyasının hüquqi mövqeyinə nəzərən kassasiya şikayətinin dəlillərini baxılan işin müvafiq materialları ilə müqayisə etməklə yoxladıqda, Məhkum ona həddindən artıq ağır və ədalətsiz cəzanın təyin edilməsi haqqında iddiasının əsassız olduğu müəyyən edilir.Belə ki, apellyasiya instansiyası məhkəməsinin qərarından görünür ki, Məhkum həddindən artıq ağır cəzaya məruz qalması barədə iddiasının əksinə olaraq, birinci instansiya məhkəməsinin hökmündən məhkumun müdafiəçisi tərəfindən verilmiş apellyasiya şikayəti ilə əlaqədar cinayət işinə baxarkən apellyasiya məhkəməsi Məhkum əməlinin hüquqi tövsifini Azərbaycan Respublikası Cinayət Məcəlləsinin 29,120.2.9-cu maddələrindən 29,120.1-ci maddələrinə dəyişdirməklə yanaşı, məhz Məhkum əməlinin başa çatmayıb cinayətə cəhd olmasından, şəxsiyyəti ilə bağlı olan məlumatlardan və cəzanı yüngülləşdirən hallardan, o cümlədən Məhkum himayəsində iki azyaşlı uşağının olmasından və könüllü gəlib təqsirini boynuna almasından, habelə baxılan işdə cəzanı ağırlaşdıran halların olmamasından çıxış edərək, Məhkum Cinayət Məcəlləsinin 29,120.1ci maddələri ilə Cinayət Məcəlləsinin 63.3 və 60-cı maddələrinin tələb etdikləri həddə, yəni CM-in 120.1-ci maddəsinin sanksiyasında azadlıqdan məhrum etmə cəzasının yuxarı həddi kimi müəyyən edilmiş 14 ilin dördə üçünün dörddə üçünü təşkil edən 7 il 6 ay müddətə azadlıqdan məhrum etmə cəzası təyin etmişdir.